**ЗАВРШНИ РАД**

**јун, 2021.**

**Методика развоја говора**

**Методика музичког васпитања**

**Менторке:** др Милена Зорић, професор (zoric.metodika.2019@gmail.com)

др Мирјана Матовић, професор (mrjnmtvc@gmail.com)

**Консултације** код обе професорке: четвртак, 12:00–14:00

**Тема:** Методика развоја говора и методика музичког васпитања: интегрисани приступ – ТЕМА ПРОЈЕКТА

**Садржај:**

**Увод** – теоријски део.

**Анализа**

**1.** Представите **досадашње искуство** са методичке праксе на другој години студирања, као и оно стечено на основу стручне праксе коју је било могуће обавити.

Потребно је своја запажања базирати на методици развоја говора и методици музичког васпитања.

**2.** Осмислите нацрт пројекта у којем ће активности бити усмерене пре свега на развој говора и музичко васпитање

Као водич кроз све оно на шта је потребно осврнути се (да нешто не би било изостављено) можете користити образац за интегрисану методичку праксу који сте користили као полазиште за писање својих дневника методичке праксе у школској 2019/2020, односно нацрт пројекта у школској 2020/2021.

Потребно је да покажете како се у раду у вртићу могу интегрисати ове две методике. Покажите која су врсте активности (деце, васпитача, родитеља), облици рада, методе/стратегије, средства и материјали најпожељнији да би резултат била највећа могућа добробит за дете. Покажите шта се поставља као циљ, а шта је исход таквих активности. Такође, покажите како простор „учествује“ у реализацији активности, које су вам просторне целине потребне, како се то све мења у зависности од фазе пројекта. Покажите и каква је расподела времена које деца проводе у вртићу.

Није пожељно да само копирате делове из раније написаних дневника и представите их као завршни рад.

Текст треба да буде уобличен, смислен и тематски повезан, јасно вођен од почетка до краја, пажљиво написан у складу са правописом и граматичким правилима стандарднога српског језика.

**Закључак** – ваш утисак о интегрисаној пракси у вртићу (евалуација, самоевалуација и рефлексија).

На професионалан начин дајте свој суд о ономе што сте научили током вашег целокупног боравка у вртићу/вртићима. Аргументовано укажите на предности и недостатке одређених метода рада који сте имали прилике да видите.

Дајте суд (јасан критички став) о томе које је било ваше место у овом трогодишњем процесу, као и како процењујете свој напредак кроз процес који сте прошли захваљујући боравку у вртићу током трогодишњег школовања.

**Литература:**

Милошевић, Б. и др. (2019). *Модел интегрисане методичке праксе на Високој школи струковних студија за образовање васпитача*. Нови Сад.

*Основе програма предшколског васпитања и образовања – Године узлета* (2018). Београд: ЗУОВ, Уницеф, ИПА, МПНТР.

Pavlović Breneselović, D., Krnjaja, Ž. (2017). *Kaleidoskop. Osnove posebnih i specijalizovanih programa predškolskog vaspitanja*. Beograd: UNICEF i Institut za pedagogiju i andragogiju.

*Трансдисциплинарна едукација актера методичких пракси на Високој школи струковних студија за образовање васпитача* (2020) Приручник за студенте Високе школе струковних студија за образовање васпитача у Новом Саду.

Материјал који пронађете на интернету релевантан за тему (обавезно навести у раду уколико се користи).